Astrachanum

AstrachanumI. I. Hofmannus, Lexicon universale, 1:376 (Russice Астрахань, tr. Astrachan' ) est urbs Russiae, metropolis regionis Astrachanensis, prope ostium Rha fluvii sita, quae circa 533 milia incolarum anno 2015 habuit.

Astrachanum est sedes transportationis, quod portum fluvialem marinumque, aeroportum, et stationem ferriviarum habet. Urbs est valens industriae et culturae medium, ubi sunt quaedam universitates (e.g. Universitas Publica Astrachanensis) aliaque instituta educationis, theatra, et musea. Astrachani sunt nonnulla quoque historica architecturae monumenta.

 Historia 
Astrachanum oppidum primo commemoratum est saeculo tertio decimo, nomine Tartarorum. Dein fuit valens mercaturae sedes. Ab anno 1459 fuit caput regni sui iuris, sed anno 1556 captum est a copiis tzaris Moscoviensis Ioannis IV, et factum est pars Russiae.

Anno 1558, Astrachani aedificatum est castellum, et annis 1582–1589 constructus est cremlinus lapideus. Urbs fuit castrum confine regni Russici et principalis mercaturae locus cum terris Asiae.

Annis 1670–1671, Cosaci agricolaeque resurgentes, quorum dux fuit Stephanus Razin, Astrachanum dominabantur. Annis 1705–1706 urbs fuit locus rebellionis Astrachanensis.

Annis 1717–1785 et ab anno 1790, Astrachanum fuit metropolis gubernii. Ab decennio 188 fuit valens mercaturae naphtinae locus.

Tempore Belli Civilis Russici, Astrachanum fuit obiectum pugnarum acrium.

Ab anno 1943, urbs est metropolis regionis Astrachanensis.

 Notae 

 Nexus externi 

 Pagina de Astrachano Encyclopaediae Russicae Magnae 


Categoria:Condita 1334
Categoria:Portus maris Caspii